*Príloha č. 5 výzvy*

**Zoznam ďalších údajov**

1. **Sledované údaje pre potreby SO** 
   1. **Sledované údaje pre potreby SO v čase realizácie projektu[[1]](#footnote-1)**

**Typ aktivity B: Podpora prístupu k pitnej vode v prostredí separovaných a segregovaných MRK s dôrazom na nízko nákladové opatrenia ako napr. vŕtanie studní**

|  |  |
| --- | --- |
| **Sledovaný údaj projektu** | **Definícia sledovaného údaju projektu** |
| Počet obydlí MRK so zlepšeným prístupom k pitnej vode | Súčet počtu obydlí MRK, ktoré pred realizáciou projektu mali prístup k menej kvalitnému zdroju vodu a realizáciou aktivít projektu im bol zabezpečený prístup k pitnej vode, t.j. došlo ku zlepšeniu kvality vody. Pod obydlím MRK sa myslí priestor, ktorý slúži na bývanie a v ktorom žijú osoby MRK v danej lokalite. |
| Počet obydlí MRK s novým prístupom k pitnej vode | Súčet počtu domácností MRK, ktoré pred realizáciou projektu nemali žiadny prístup k pitnej vode, ani k menej kvalitnému zdroju vody a realizáciou aktivít projektu im bol prístup k pitnej vode zabezpečený. Pod obydlím MRK sa myslí priestor, ktorý slúži na bývanie a v ktorom žijú osoby MRK v danej lokalite. |
| Počet nových vŕtaných studní[[2]](#footnote-2) zabezpečujúcich prístup k pitnej vode | Súčet počtu nových vŕtaných studní s následným zabezpečením funkčnosti a použiteľnosti studne s pitnou vodou pre osoby MRK, ktoré sa zrealizovali prostredníctvom aktivít projektu. |
| Počet nových miestnych vodovodov/potrubných rozvodov pitnej vody | Súčet počtu novo vybudovaných vodovodov/potrubných rozvodov pitnej vody, ktoré boli vybudované realizáciou aktivít projektu a ktoré budú využívať osoby MRK v danej lokalite. |
| Dĺžka nového vodovodného potrubia | Dĺžka (v metroch) novovybudovaného vodovodného potrubia v rámci projektu. |
| Počet ukončených povrchových úpravní vody na zabezpečenie prístupu k pitnej vode | Súčet počtu povrchových úpravní vody, ktoré sú súčasťou systému a boli zrealizované aktivitami projektu na získanie prístupu k pitnej vode a ktoré budú využívať osoby MRK v danej lokalite. |
| Počet nových výdajných miest | Súčet počtu nových výdajných miest, ktoré boli vybudované realizáciou aktivít projektu. Za výdajné miesto sa považuje také miesto, kde je umiestnený napr. výtokový stojan pre uličné rozvody vody, automatický výdajný systém alebo zariadenie podobnej funkcie. V závislosti od potrieb projektu môže byť vybudovaných aj viac výdajných miest. |

* 1. **Sledované údaje počas udržateľnosti projektu**

**Typ aktivity B: Podpora prístupu k pitnej vode v prostredí separovaných a segregovaných MRK s dôrazom na nízkonákladové opatrenia ako napr. vŕtanie studní**

|  |  |
| --- | --- |
| **Sledovaný údaj projektu** | **Definícia sledovaného údaju projektu** |
| Počet obydlí MRK so zlepšeným prístupom k pitnej vode | Súčet počtu obydlí MRK, ktoré pred realizáciou projektu mali prístup k menej kvalitnému zdroju vodu a realizáciou aktivít projektu im bol zabezpečený prístup k pitnej vode, t.j. došlo ku zlepšeniu kvality vody. Pod obydlím MRK sa myslí priestor, ktorý slúži na bývanie a v ktorom žijú osoby MRK v danej lokalite. |
| Počet obydlí MRK s novým prístupom k pitnej vode | Súčet počtu obydlí MRK, ktoré pred realizáciou projektu nemali žiadny prístup k pitnej vode, ani k menej kvalitnému zdroju vody a realizáciou aktivít projektu im bol prístup k pitnej vode zabezpečený. Pod obydlím MRK sa myslí priestor, ktorý slúži na bývanie a v ktorom žijú osoby MRK v danej lokalite. |

**Sledované údaje projektu**

SO identifikoval v závislosti od typu aktivít Sledované údaje projektu, ktorých zoznam je uvedený vyššie. Sledované údaje sú merateľné hodnoty **odlišné od projektových merateľných ukazovateľov.** Sledované údaje projektu je potrebné monitorovať pre potreby tvorby databáz pre externé hodnotenie na úrovni programu v zmysle Plánu hodnotení OP ĽZ na programové obdobie 2014-2020.

Úspešný žiadateľ v pozícii prijímateľa bude Zmluvou o NFP zaviazaný na vykazovanie Sledovaných údajov prostredníctvom nasledovných monitorovacích dokumentov:

- Výročná monitorovacia správa projektu a záverečná monitorovacia správa projektu - počas realizácie projektu

- Následná monitorovacia správa projektu - v období udržateľnosti projektu

Sledované údaje sa budú vykazovať v monitorovacích správach v tabuľkovej forme (viď príručka pre prijímateľa).

Sledované údaje bude žiadateľ ako budúci prijímateľ poskytovať počas implementácie projektu a počas udržateľnosti projektu. Žiadateľ pri vypĺňaní ŽoNFP nestanovuje cieľovú hodnotu sledovaných údajov a neuvádza ich ani do formuláru ŽoNFP, ani do žiadnej z príloh ŽoNFP.

V priebehu realizácie projektu môže byť rozsah sledovaných údajov upravený (rozšírený, resp. zúžený) a poskytovanie týchto údajov bude prebiehať v súlade s podmienkami dohodnutými v Zmluve o NFP.

Metodika vykazovania Sledovaných údajov projektu je bližšie definovaná v príručke pre prijímateľa.

**Sledované údaje projektu nie sú podmienkou poskytnutia príspevku**

## **Iné monitorovacie údaje (D-údaje)**

1. **Iné údaje na monitorovanie plnenia cieľov OP ĽZ**

|  |  |
| --- | --- |
| **Iný údaj projektu** | **Definícia iného údaju projektu** |
| D0312 - Počet osôb z MRK zamestnaných cez uplatňovanie sociálneho aspektu vo verejnom obstarávaní | Počet osôb z prostredia MRK, ktoré sa zamestnali na pracovných miestach vytvorených cez uplatňovanie sociálneho aspektu vo verejnom obstarávaní v rámci realizácie projektu |

**Iné údaje (D-údaje) na monitorovanie plnenia cieľov OP ĽZ**

SO identifikoval podľa typu aktivity iný údaj uvedený vyššie. (viď „Iné údaje na monitorovanie plnenia cieľov OP ĽZ“). Iný údaj je merateľná hodnota **odlišná od projektových merateľných ukazovateľov a odlišná od sledovaných údajov**. Iný údaj projektu je potrebný na monitorovanie realizácie projektu a plnenie cieľov OP ĽZ.

Úspešný žiadateľ v pozícii prijímateľa bude Zmluvou o NFP zaviazaný na vykazovanie iného údaju prostredníctvom nasledovných monitorovacích dokumentov:

- Výročná monitorovacia správa projektu a záverečná monitorovacia správa projektu

1. **Iné údaje na monitorovanie uplatňovania HP RMŽ a ND**

|  |  |
| --- | --- |
| **Iný údaj projektu** | **Definícia iného údaju projektu** |
| D0128 - Počet nástrojov zabezpečujúcich prístupnosť pre osoby so zdravotným postihnutím | Údaj vyjadruje počet nástrojov zabezpečujúcich prístupnosť pre osoby so zdravotným postihnutím a zahŕňa opatrenia, služby alebo zariadenia zamerané na odstraňovanie prekážok a bariér brániacich v prístupnosti osobám so zdravotným postihnutím k výsledkom projektu. Môže ísť o zlepšenie prístupnosti k fyzickému prostrediu, k doprave (napr. nástupište, zdvíhacie plošiny, výťah, oznamovacie a navádzacie systémy a pod.), k informáciám a komunikácii vrátane informačných a komunikačných technológií a systémov, ako aj k ďalším prostriedkom a službám dostupným alebo poskytovaným verejnosti. Ide o prístupnosť najmä v zmysle vyhlášky Ministerstva životného prostredia SR č. 532/2002, ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie a výnos Ministerstva financií SR č. 55/2014 o štandardoch pre informačné systémy verejnej správy.  Osoby so zdravotným postihnutím sú osoby s dlhodobými telesnými, mentálnymi, intelektuálnymi alebo zmyslovými postihnutiami, ktoré v súčinnosti s rôznymi prekážkami môžu brániť ich plnému a účinnému zapojeniu do spoločnosti na rovnakom základe s ostatnými. Osoby so zdravotným postihnutím zahŕňajú všetky osoby so zdravotným postihnutím, najmä však osoby definované v zákone č. 447/2008 Z. z. o peňažných príspevkoch na kompenzáciu ťažkého zdravotného postihnutia (osoba s ťažkým zdravotným postihnutím) alebo v zákone č. 461/2003 Z. z. o sociálnom poistení (osoba, ktorá má zníženú mieru schopnosti vykonávať zárobkovú činnosť). |

|  |  |
| --- | --- |
| **Iný údaj projektu** | **Definícia iného údaju projektu** |
| D0249 - Počet pracovníkov, pracovníčok refundovaných z projektu mimo technickej pomoci OP/OP TP | Údaj vyjadruje priemerný ročný počet pracovníkov, pracovníčok, ktorých mzdy sú plne alebo čiastočne refundované v rámci daného projektu a prepočítaný na ekvivalent plného pracovného úväzku (FTE). Údaj zachytáva jednak osoby, ktoré sa podieľajú na riadení a implementácii projektu (napr. projektový manažér, projektová manažérka, účtovníčka, účtovník a pod.), ako aj osoby, ktoré vykonávajú odbornú prácu (napr. terénni sociálni pracovníci, terénne sociálne pracovníčky a pod.). Započítavajú sa osoby, ktoré sú v pracovnom, alebo inom obdobnom pracovno-právnom pomere, SZČO, osoby v slobodnom povolaní. Nezapočítavajú sa osoby, ktoré nevykonávajú kontinuálnu prácu pre projekt alebo v rámci projektu (napr. ad hoc lektori, lektorky, školitelia, školiteľky), osoby v mimopracovnom pomere ani osoby vykonávajúce prácu na základe obchodno-právneho vzťahu (napr. konatelia, konateľky firiem, mandátne zmluvy a pod.). |
| D0262 - Mzda mužov refundovaná z projektu (medián) | Údaj vyjadruje medián (strednú hodnotu) priemerných mesačných miezd mužov, refundovanú z projektu. Do údaju sa nezahŕňa mzda osôb, s ktorými bola uzavretá niektorá z dohôd o prácach vykonávanej mimo pracovného pomeru, mzda učňov a študentov na prevádzkovej praxi, príjem súkromných podnikateľov (resp. ich spoločníkov), ktorí nemajú uzavretú pracovnú zmluvu v danej organizácii.  Metóda výpočtu na úrovni projektu: Medián priemerných mesačných hrubých miezd za všetkých pracovníkov (priemerná mesačná hrubá mzda pracovníka sa vypočíta ako aritmetický priemer mesačných hrubých miezd za odpracované/refundované obdobie), ktorým mzda bola refundovaná počas projektu. |
| D0264 - Mzda žien refundovaná z projektu (medián) | Údaj vyjadruje medián (strednú hodnotu) priemerných mesačných miezd žien, refundovanú z projektu. Do údaju sa nezahŕňa mzda osôb, s ktorými bola uzavretá niektorá z dohôd o prácach vykonávanej mimo pracovného pomeru, mzda učníc a študentiek na prevádzkovej praxi, príjem súkromných podnikateliek (resp. ich spoločníkov, spoločníčok), ktoré nemajú uzavretú pracovnú zmluvu v danej organizácii.  Metóda výpočtu na úrovni projektu: Medián priemerných mesačných hrubých miezd za všetky pracovníčky (priemerná mesačná hrubá mzda pracovníčky sa vypočíta ako aritmetický priemer mesačných hrubých miezd za odpracované/refundované obdobie), ktorým mzda bola refundovaná počas projektu. |

|  |  |
| --- | --- |
| **Iný údaj projektu** | **Definícia iného údaju projektu** |
| D0266 - Podiel žien na riadiacich pozíciách projektu | Údaj vyjadruje podiel žien na riadiacich pozíciách, zodpovedných za riadenie projektu, alebo časti projektu.  Za riadiacu pozíciu projektu sa považuje pozícia, z ktorej vyplývajú manažérske a koordinačné úlohy so zodpovednosťou za projekt ako celok, alebo jeho ucelenú čas (zväčša ide o pozície ako projektová manažérka, manažérka projektu, finančná manažérka, líniová manažérka,  manažérka technického zabezpečenia projektu a pod.). Započítavajú sa riadiace pozície na projekte jednak za prijímateľa, ako aj partnerov projektu, avšak bez ohľadu na charakter pozície v danej organizácii (osoba, ktorá vykonáva manažérske a koordinačné úlohy v rámci riadenia projektu nemusí mať formálnu riadiacu, alebo vedúcu pozíciu v danej organizácii).  Metóda výpočtu: Podiel súčtu žien v riadiacich pozíciách projektu na celkovom počte osôb v riadiacich pozíciách projektu. Pokiaľ je jedna riadiaca pozícia obsadená 2 osobami na polovičný úväzok, do celkového počtu osôb v riadiacich pozíciách projektu sa započítava hodnota 2. |

Gestor Horizontálneho princípu Rovnosť medzi mužmi a ženami a Horizontálneho princípu Nediskriminácia (ďalej len „gestor HP RMŽ a ND“) identifikoval vybrané Iné údaje na monitorovanie uplatňovania HP RMŽ a ND, ktorých zoznam je uvedený vyššie. Iné údaje sú merateľné hodnoty **odlišné od projektových merateľných ukazovateľov, od sledovaných údajov a od Iných údajov pre potreby monitorovania plnenia cieľov OP ĽZ.**

Úspešný žiadateľ v pozícii prijímateľa bude Zmluvou o NFP zaviazaný na vykazovanie iných údajov prostredníctvom výročnej a záverečnej monitorovacej správy. Iné údaje sa budú vykazovať v monitorovacích správach v časti 10. Iné údaje na úrovni projektu, pričom žiadateľ ako budúci prijímateľ bude vykazovať iné údaje za každú realizovanú hlavnú aktivitu projektu počas implementácie projektu. Žiadateľ pri vypĺňaní ŽoNFP nestanovuje cieľovú hodnotu iných údajov a neuvádza ich ani do formuláru ŽoNFP, ani do žiadnej z príloh ŽoNFP. Metodika vykazovania iných údajov projektu je bližšie definovaná v príručke pre prijímateľa. Metodika iných údajov (FTE – full time equivalent/plný pracovný úväzok) je odlišná od nastavenia merateľných hodnôt OP ĽZ (fyzické osoby). Z tohto dôvodu je nutné v prípade potreby usmernenia pri výpočte hodnôt iných údajov kontaktovať gestora HP RMŽ a ND a to na emailových adresách [iveta.novomestska@employment.gov.sk](mailto:iveta.novomestska@employment.gov.sk) a/alebo [ghp@employment.gov.sk](mailto:ghp@employment.gov.sk) .

**Iné údaje na monitorovanie uplatňovania HP RMŽ a ND a ich plnenie nie sú podmienkou poskytnutia príspevku.**

1. Do súčtu sa každý údaj započítava a vykazuje v priebehu realizácie projektu iba raz a to v čase prvotného „vstupu“ (zapísania údaju) do projektu. Pri ukončení projektu a predložení monitorovacej správy s príznakom „záverečná“ prijímateľ vykazuje súčet jednotlivo vykazovaných údajov. Podrobnejší spôsob vykazovania sledovaných údajov je predmetom Príručky pre prijímateľa pre PO6 - <http://www.minv.sk/?metodicke-dokumenty> [↑](#footnote-ref-1)
2. V prípade kombinácie spôsobov realizácie prijímateľ uvedie hodnotu „1“ pri všetkých dotknutých typoch sledovaných údajov.

   *Príklad: Prijímateľ plánuje vŕtanie studne a výstavbu miestneho vodovodu/potrubného rozvodu pitnej vody od studne k výdajnému miestu. Po ukončení prác uvedenie prijímateľ v položke „Počet nových vŕtaných studní“ hodnotu „1“ a po ukončení prác na výstavbe miestneho vodovodu/potrubného rozvodu pitnej vody od studne k výdajnému miestu uvedenie hodnotu „1“.*  [↑](#footnote-ref-2)